S A J T Ó M E G H Í V Ó

Átadás a legújabb fejlesztések után a Baptista Szolgáltató Centrumban

Budapesten, Kőbányán, a Maglódi utcában a helyi önkormányzattal együttműködésben tevékenykedik a Baptista Szolgáltató Centrum, ahol rendszeresen több száz szegény ember jut meleg ételhez, ahol egy programnak köszönhetően rászorult segít rászorultat. Az összefogás eredményeként a legjobban nélkülözők egyéni esetkezelése, szociális ügyeinek intézése is megvalósul, a ruhaadományok felhasználásával ruhacserére is igényt tarthatnak azok, akik nehéz élethelyzetbe kerültek. Idén augusztusra jelentősen bővült a segítségnyújtás köre.

Korábban felmérték az igényeket, és a tapasztalatok alapján történtek a fejlesztések, így valósult meg a Belügyminisztérium által támogatott szociális mosoda és a népfürdő, s ezzel komplex szolgáltató központtá vált a telephely. A fejlesztés egy 50 fős hajléktalan mintaprogram része. A Maglódi úti telephely 15 közfoglalkoztatott számára biztosít munkalehetőséget az említett szolgáltatásokban, illetve további 30 személy vesz részt a már működő tevékenységekben.

Egy sátorban kezdődött 2014 decemberében az első ételosztás, majd 2015 szeptemberében megépült a jelenlegi étkezde, ahol naponta mintegy 650 adag ételt osztanak ki. Most pedig újabb jelentős állomásához érkezett a tevékenység, amely a nehéz élethelyzetbe került embertársaink érdekében folyik a Baptista Szolgáltató Centrumban.

Az átadás időpontja: 2016. 08. 17. 10 óra

Helyszín: Budapest, X. kerület, Maglódi utca 143. (Bejárat a Korall utca felől)

További információk:

Révész Szilvia

Baptista Szeretetszolgálat

Kommunikációs igazgató

06 20 886 37 52

szilvia@baptistasegely.hu